CELEX: C2007/199/38
Language: bg
Date: 2007-08-25 00:00:00
Title: Дело C-314/07: Иск, предявен на 6 юли 2007 г. — Комисия на Европейските общности/Португалска република

25.8.2007   
            
            
               BG
            
            
               Официален вестник на Европейския съюз
            
            
               C 199/24
            
         Иск, предявен на 6 юли 2007 г. — Комисия на Европейските общности/Португалска република
   (Дело C-314/07)
   (2007/C 199/38)
   Език на производството: португалски
   Страни
   
      Ищец: Комисия на Европейските общности (представители: G. Rozet и P. Costa de Oliveira, agentes)
   
      Ответник: Португалска република
   Искания на ищеца
   
               —
            
            
               да се установи, че Португалската република не е изпълнила задълженията си по член 39 ЕО и по член 3, параграф 1 от Регламент (ЕИО) № 1612/68 (1) на Съвета от 15 октомври 1968 г. относно свободното движение на работници в Общността, тъй като при класирането на кандидати от външните конкурси за учители в Região Autónoma dos Açores е предоставила предимство на кандидатите по член 25, алинея 7, буква а) от областната Наредба-закон от 9 юни 2003 г. № 27/2003/А,
            
         
               —
            
            
               да се осъди Португалската република да заплати съдебните разноски.
            
         Правни основания и основни доводи
   Установените в член 25, алинея 7 от областната Наредба-закон от 9 юни 2003 г. № 27/2003/А критерии за предимство при класирането на кандидатите за назначение в училищния персонал и в областта на педагогиката в Região Autónoma dos Açores за период, не по-кратък от три години, водят до определена форма на дискриминация, основана на гражданството, в противоречие с общностните разпоредби в областта на свободното движение на работниците, независимо от факта, че те се прилагат и по отношение на португалски граждани, които пребивават в други части на страната. Проявата на дискриминация обхваща не само явната дискриминация, основана на гражданство, но и всички форми, които на практика водят до същите последици посредством прилагането на други разграничителни критерии.
   Според Комисията, доводът на португалските власти, че наличието на връзка на кандидата с Região Autónoma dos Açores е от естество да докаже желанието на кандидата да остане в областта, не може да се счита за определена цел, която е от естество да обоснове ограничаването на назначенията на кандидатите по въпросните външни конкурси.
   
      (1)  ОВ L 257, стр. 2; Специално издание на български език 2007 г. глава 5, том 1, стр. 11.